Duncan a tilburgi Rock Akadémián kezdett el tanulni, ahol számos együttesnek volt a tagja. Az iskolát 2017-ben fejezte be. Előtte, 2014-ben elindult a "The Voice" holland változatában, ahol a mestere Ilse DeLange volt. Ilse 2014-ben képviselte Hollandiát az Eurovíziós Dalfesztiválon Waylonnel, a The Common Linnets-cel. Duncan egészen az elődöntőig jutott a tehetségkutatóban. Érdekesség, hogy ennek az évadnak a 2017-es holland trió, az O’G3NE lett a nyertese. A holland műsorsugárzó, az AVROTROS felkérte, hogy képviselje hazáját a 2019-es Eurovíziós Dalfesztiválon. 2019. január 21-én hivatalossá vált, hogy ő képviseli az országot a 2019-es Eurovíziós Dalfesztiválon. A megmérettetésen az "Arcade" című dallal szerezte meg az első helyet összesen 498 ponttal, melyből 237 pontot a zsűriktől, 261 pontot pedig a nézőkről szerzett.